                                                                              Приложение № 2 към чл. 3 на НДХДС

OБЩИНА ДРЯНОВО

ДЛЪЖНОСТНА ХАРАКТЕРИСТИКА

1.  Обща информация
Общинска администрация гр. Дряново

Дирекция  „Административно-правно и информационно обслужване, връзки с обществеността”
Длъжностно ниво: 9
Наименование на длъжностното ниво: експертно ниво 5
Длъжност: Главен експерт 
Код по НКПД: 24226041
Минимален ранг за заемане на длъжността /само за държавните служители/ - IV младши
2.  Място на длъжността в структурата на организацията /подчиненост/

[image: image1]
3. Основна цел на длъжността

3.1. Повишаване качеството на административното и информационно обслужване на гражданите.
3.2. Създаване, поддържане и актуализация на регистрите по гражданско състояние /раждане, граждански брак и смърт/ на община Дряново. 
4. Области на дейност

4.1. Административното  и  информационно обслужване на гражданите.
4.2. Съставяне на актове по гражданско състояние.
4.3. Обработка на актуализационни документи по ЕСГРАОН за отразяване на събития по гражданско състояние в Националния електронен регистър на актовете по гражданско състояние и Националния електронен регистър на населението.
5. Преки задължения

   5.1. Осъществява деловодната дейност, води отчетност и осигурява информация по получената и изпратена кореспонденция, следи сроковете за изпълнение по възложени преписки, опазва и съхранява архивни дела на дирекцията.

   5.2. Извършва комплексни електронни услуги.

   5.3. Работи по цялостното административно обслужване на гражданите.
   5.4. Изпълнява функциите на длъжностно лице по гражданско състояние, съгласно заповед на кмета на общината.

    5.5. Съставя актове за гражданско състояние, извършва проверки за верността на данните в изискуемите документи.

5.6. Води правилно и законосъобразно, оформя и съхранява регистрите за гражданско състояние.

5.7. Води необходимата отчетност – азбучници, списъци, описи и предоставя информация на заинтересованите институции.

5.8. Извършва услуги на граждани и служебни лица по регистрите за гражданско състояние: удостоверения /дубликати/ от актове за раждане и граждански брак; препис – извлечения от актове за смърт; промяна на име; припознаване.

5.9. Отразява поправки, допълнения и промени в актовете за гражданско състояние въз основа на заявления, декларации, молби, съдебни решения и други.   

5.10. Води правилно и законосъобразно регистъра на населението.

5.11. Съхранява и актуализира регистъра на населението и издава удостоверения за семейно положение, удостоверения за родствени връзки, удостоверения за наследници и други по лична молба или по служебен ред.

5.12. Поддържа локална база данни на ЕСГРАОН.

5.13. Въвежда в НБД „Население” в Националния регистър актове по гражданско състояние.

5.14. Съставя съответни образци от ЕСГРАОН за актуализиране на националната база данни.

 5.15. Извършва административни услуги по регистъра на население, в това число и от регистри за минали години.

 5.16. Извършва адресна регистрация по постоянен адрес и адресни карти.

 5.17. Дава становища по възложените преписки и  дела, подготвя отговори и дава мнения по постъпили молби, жалби, сигнали и предложения по гражданско състояние и ЕСГРАОН, по които ОбА е страна.

 5.18. Следи произтичащите за ОбА задължения от нормативните актове, свързани с гражданското състояние и ЕСГРАОН, организира и контролира тяхното изпълнение.

   5.19. Осигурява поддържането и опазването от унищожаване на информационните масиви на населението.
     5.20.  Изпраща и получава служебната поща.

 5.21.  Контролира правилното стопанисване и използване на материално-техническата база и техническите средства и оборудване в сградите на Общинска администрация.
6. Възлагане, планиране и отчитане на работата 

6.1. Възлагане – изпълнява задачите, възложени от директора на дирекция „АПИОВО”, както и поставени от секретаря, заместник-кмета и кмета, за които уведомява прекия си началник.

6.2. Планиране – планира работата си, съобразявайки се със сроковете на резолюциите  и нормативните документи.
7. Отговорности, свързани с организацията на работата, управление на персонала и ресурсите

    7.1. Отговаря за точното и навременно изпълнение на задачите, които му се поставят, както и за съхранение архива и документацията на дирекцията.

    7.2. Носи отговорност за неизпълнение на задълженията си;  пази изискуемата от нормативната уредба секретност по отношение на служебната информация и документация.

    7.3. Да работи за доброто име на институцията.

    7.4. Да спазва Устройствения правилник на Общинска администрация - Дряново и Вътрешните правила за работа на ОбА - Дряново.  
8. Вземане на решения

При изпълнение на преките си задължения взема решения, съобразно нормативната база, задълженията си по тази характеристика и в рамките на своите компетенции.
9. Контакти

9.1. Вътрешни – с ръководството на общинска администрация, с останалите служители в дирекцията и с останалите звена в ОбА.

9.2. Външни – с други администрации, фирми и ведомства, имащи отношение към пряката му работа
10. Изисквания за заемане на длъжността:
10.1. Образователна степен – висше образование - бакалавър
10.2. Професионална област.
10.3. Професионален опит – 2 години.

10.4.Познаване нормативната уредба, свързана със задълженията и отговорностите му в настоящата длъжностна характеристика.

10.5. Познаване на задълженията си като служител в държавната администрация на експертна длъжност с аналитични и контролни функции.
10.6. Познаване с нормативни актове, специфични за работата и условията на Община Дряново.

10.7. Компютърни умения.
11. Необходими компетентности

11.1. Аналитична компетентност /Събиране, обработване и анализ на информация и предлагане на ефективни решения/:
- Идентифицира и задълбочено разглежда проблемите, като се ориентира в тяхната структура и причините, които ги пораждат;

- Събира, обобщава и анализира информация от разнообразни източници;

- Работи точно с различна по вид информация;

- Идентифицира случаи на противоречие, непоследователност или непълнота на информацията;

- Аргументира убедително позицията си, като отчита различни гледни точки;

- Преценява силните и слабите страни на възможни варианти за решение;

- Предлага ефективни решения.

11.2. Ориентация към резултати /Постигане на високи резултати в съответствие с поставените цели и изисквания/:

- Планира и изпълнява текущата си работа по начин, осигуряващ възможно най-добър краен резултат;

- Справя се добре, дори когато работи по няколко задачи едновременно;

- Обикновено си поставя реалистични срокове и спазва изискванията за качество;

- Изпълнява поставените задачи, без да се нуждае от напътствия и помощ;

- Демонстрира настойчивост при справяне с възникнали проблемни ситуации;

- Поема лична отговорност за постигане на желаните резултати;

- Предлага ефективни начини за повишаване на  продуктивността и качеството на работата.

11.3. Работа в екип /Участие в екипи, които работят в сътрудничество за постигане на обща цел/:

- Изпълнява индивидуалните си цели по начин, който подпомага изпълнението на общите цели;

- Споделя информация, знания и опит с колегите си, полезни за постигане на целите;

- Цени опита на другите и съобразява работата си тях;

- Подкрепя и помага на колегите си-в случай на необходимост;

- Информира членовете на екипа за своята работа и е добре запознат с работата им за постигане на общите цели;

- Не предизвиква конфликтни ситуации и съдейства за справяне с конфликти в екипа.

11.4. Комуникативна Компетентност /Ефективен обмен на информация и ясно изразяване в устна и писмена форма/:
· Изразява се ясно и кратко в устна и писмена форма;

· Представя добре структурирани и аргументирани становища, без да допуска езикови или граматически грешки;

· Изслушва другите внимателно и проверява дали правилно ги е разбрал;

· При участие в дискусии проявява толерантност и конструктивност;

· Прави убедителни и въздействащи презентации, като се съобразява с нивото и интересите на аудиторията;

· Правилно интерпретира изказванията на другите или съдържанието на документите,  с които работи.

11.5. Фокус към клиента (вътрешен/външен) /Ефективно удовлетворяване на потребностите, интересите и очакванията на клиентите/потребителите на услугите и дейностите/:
· Познава интересите и очакванията на вътрешните и външните потребители на услугите (дейностите), които звеното предоставя;

· Предоставя услугите своевременно и компетентно;

· Поддържа позитивни отношения с всички клиенти (вътрешни и външни) на звеното, като зачита правата и уважава интересите им;

· Анализира информация за удовлетвореността на клиентите и дава конкретни предложения за подобряване качеството на обслужване.

11.6. Професионална компетентност /Професионални знания и умения, които са необходими за успешно изпълнение на длъжността/:

· Познава и правилно прилага законодателството в областта, в която работи;

· Познава структурата и функциите на администрацията, принципите и правилата на нейната дейност;

· Правилно прилага вътрешните правила и процедури, свързани с дейността му;

· Други специфични професионални знания и умения, определени в длъжностната характеристика.

11.7. Дигитална компетентност /Знания и умения за обработване на информация, създаване на съдържание, дигитална комуникация, информационна сигурност и решаване на проблеми, които са необходими за успешно изпълнение на длъжността/:

- Да създава цифрово съдържание (текст, таблици, изображения) в поне един формат чрез дигитални инструменти и да редактира съдържание, създадено от други.

- Да запазва, съхранява, повторно да използва файлове и съдържание, като ги споделя с помощта на съответните инструменти.

- Да търси информация онлайн чрез търсачки, да познава и прилага правилата в тази област.

- Да прилага и променя функции и настройки на софтуер и приложения, които ползва.

- Да осъществява дигитална комуникация чрез използване на функции и инструменти в съответствие с приложимите правила.

- Да демонстрира знания и умения за решаване на рутинни дигитални проблеми съобразно длъжността си.

- Да информира и търси подкрепа за решаване на по-сложни дигитални проблеми съобразно длъжността си.

- Да познава и прилага правилата за информационна сигурност съобразно длъжността си.
Длъжностната характеристика е неразделна част от трудовото правоотношение.

Изменение и допълнение на Длъжностната характеристика се извършва по реда на нейното утвърждаване.
Вариант на длъжностната характеристика № 2
Разработена от:……/П/…………….
Полина Александрова - Ст. експерт „Човешки ресурси“
/име, фамилия и длъжност/
Дата: 27.10.2026 г.
Съгласувана: …………/П/...…..……

Илиана Маринова - Директор на дирекция АПИОВО 

/име, фамилия и длъжност/

Дата: 27.10.2026 г.
Утвърдена от:………/П/……………….
Цветан Йорданов - Секретар на Община Дряново
/име, фамилия, длъжност/

Дата:27.10.2026 г.

Запознат съм с длъжностната характеристика и ми е връчен екземпляр:
…………………………………………………………………………………………………………………2026 г.



/име, презиме, фамилия, длъжност, дата/
       


        КМЕТ








        СЕКРЕТАР





ДИРЕКТОР  ДИРЕКЦИЯ


                 АПИОВО





 Технически


  сътрудник


      1 сл.





 Главен


 експерт


   2 сл.








 Старши


 експерт


   3 сл.





 Младши 


  експерт


   2 сл.





Специалист


   1 сл.





     Главен


специалист


      1 сл.








